CELEX: 32009R0902
Language: hr
Date: 2009-09-28
Title: Uredba Komisije (EZ) br. 902/2009 od 28. rujna 2009. o odobrenju pripravka enzima endo-1,4-beta-ksilanaze dobivene od Trichoderma reesei (CBS 114044) kao dodatka hrani za životinje za odbijenu prasad, piliće za tov, pilenke uzgajane za nešenje, purane za tov i purane za rasplod (nositelj odobrenja Roal Oy)  Tekst značajan za EGP

03/Sv. 038
            
            
               HR
            
            
               Službeni list Europske unije
            
            
               248
            
         32009R0902
   
               L 256/23
            
            
               SLUŽBENI LIST EUROPSKE UNIJE
            
            
               28.09.2009.
            
         
      UREDBA KOMISIJE (EZ) br. 902/2009
   od 28. rujna 2009.
   o odobrenju pripravka enzima endo-1,4-beta-ksilanaze dobivene od Trichoderma reesei (CBS 114044) kao dodatka hrani za životinje za odbijenu prasad, piliće za tov, pilenke uzgajane za nešenje, purane za tov i purane za rasplod (nositelj odobrenja Roal Oy)
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (1), a posebno njezin članak 9. stavak 2.,
   budući da:
   
               (1)
            
            
               Uredba (EZ) br. 1831/2003 propisuje odobravanje dodataka hrani za životinje za korištenje u hranidbi životinja te osnovu i postupke za izdavanje takvog odobrenja.
            
         
               (2)
            
            
               Ovom se Uredbom odobrava pripravak enzima endo-1,4-beta-ksilanaze kao dodatka hrani za životinje za odbijenu prasad, piliće za tov, pilenke uzgajane za nešenje, purane za tov i purane za rasplod.
            
         
               (3)
            
            
               U skladu s člankom 7. Uredbe (EZ) br. 1831/2003 podnesen je zahtjev za odobrenje pripravka navedenog u Prilogu ovoj Uredbi. Zahtjevu su priloženi detalji i dokumenti koji se zahtijevaju u skladu s člankom 7. stavkom 3. Uredbe (EZ) br. 1831/2003.
            
         
               (4)
            
            
               Europska agencija za sigurnost hrane (Agencija) je provela procjenu rizika u skladu s člankom 8. stavkom 3. Uredbe (EZ) br. 1831/2003.
            
         
               (5)
            
            
               Zahtjev se odnosi na odobrenje pripravka endo-1,4-beta-ksilanaze dobivene od Trichoderma reesei (CBS 114044) kao dodatka hrani za životinje za odbijenu prasad, piliće za tov, pilenke uzgajane za nešenje, purane za tov i purane za rasplod, i njegovo uvrštenje u kategoriju dodataka hrani za životinje „Zootehnički dodaci”.
            
         
               (6)
            
            
               Agencija je zaključila u mišljenjima od 21. svibnja 2008. (2) i 21. travnja 2009. (3) da pripravak endo-1,4-beta-ksilanaze dobivene od Trichoderma reesei (CBS 114044) nema nepovoljan učinak na zdravlje životinja, zdravlje ljudi ili na okoliš i da njegovo korištenje može imati značajan pozitivan učinak na prirast tjelesne težine i konverziju hrane za životinje. Agencija ne smatra da postoji potreba za posebnim zahtjevima za praćenjem nakon stavljanja na tržište. Također je potvrdila izvješće o analitičkoj metodi dodatka hrani za životinje koje je dostavio Referentni laboratorij Zajednice osnovan Uredbom (EZ) br. 1831/2003.
            
         
               (7)
            
            
               Procjena tog pripravka pokazuje da su zadovoljeni uvjeti za odobrenje predviđeni člankom 5. Uredbe (EZ) br. 1831/2003. U skladu s time, potrebno je odobriti korištenje tog pripravka kako je definirano u Prilogu ovoj Uredbi.
            
         
               (8)
            
            
               Mjere predviđene u ovoj Uredbi su u skladu s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Pripravak definiran u Prilogu koji pripada kategoriji dodataka hrani za životinje „Zootehnički dodaci” i funkcionalnoj skupini „Tvari za poticanje probavljivosti”odobrava se kao dodatak hrani za životinje u hranidbi životinja pod uvjetima utvrđenima u Prilogu.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 28. rujna 2009.
      
         
            Za Komisiju
         
         Androulla VASSILIOU
         
         
            Članica Komisije
         
      
   
   
      (1)  SL L 268, 18.10.2003., str. 29.
   
      (2)  The EFSA Journal (2008.) 712, str. 1.-20.
   
      (3)  The EFSA Journal (2009.) 1058, str. 1.-6.
   PRILOG
   
               Identifikacijski broj dodatka hrani za životinje
            
            
               Naziv nositelja odobrenja
            
            
               Dodatak hrani za životinje
            
            
               Sastav, kemijska formula, opis, analitička metoda
            
            
               Vrsta ili kategorija životinje
            
            
               Najviša dob
            
            
               Najmanja dopuštena količina
            
            
               Najveća dopuštena količina
            
            
               Ostale odredbe
            
            
               Trajanje odobrenja
            
         
               Jedinice aktivnosti/kg potpune krmne smjese s udjelom vlage od 12 %
            
         
               
                  Kategorija: zootehnički dodaci. Funkcionalna skupina: Tvari za poticanje probavljivosti
               
            
         
               4a8
            
            
               Roal Oy
            
            
               Endo-1,4-beta-ksilanaza
               EC 3.2.1.8
            
            
               
                            
                        
                        
                           Sastav dodatka hrani za životinje:
                           Pripravak endo-1,4-beta-ksilanaze dobiven od Trichoderma reesei (CBS 114044) najmanje aktivnosti od:
                           
                                        
                                    
                                    
                                       U čvrstom obliku: 4 × 106 BXU (1)/g
                                    
                                 
                                        
                                    
                                    
                                       U tekućem obliku: 4 × 105 BXU/g
                                    
                                 
                     
                            
                        
                        
                           Značajka aktivne tvari:
                           endo-1,4-beta-ksilanaza dobivena od Trichoderma reesei (CBS 114044)
                        
                     
                            
                        
                        
                           Analitička metoda (2):
                           U dodatku hrani za životinje i premiksu: test reducirajućeg šećera za endo-1,4-beta-ksilanazu s kolorimetrijskom reakcijom reagensa dinitrosalicilne kiseline na donos reducirajućeg šećera pri pH 5,3 i 50 °C.
                           U krmnim smjesama: kolorimetrijska metoda kojom se mjeri u vodi topivo bojilo koje ispušta enzim iz azurinom premreženog supstrata arabinoksilana pšenice.
                        
                     
            
               Prasad
               (odbijena)
            
            
               —
            
            
               24 000 BXU
            
            
               —
            
            
               
                           1.
                        
                        
                           U uputama za korištenje dodatka hrani za životinje i premiksa potrebno je navesti temperaturu skladištenja, rok trajanja od datuma proizvodnje i stabilnost pri peletiranju.
                        
                     
                           2.
                        
                        
                           Za prasad (odbijenu) do 35 kg tjelesne težine.
                        
                     
                           3.
                        
                        
                           Za korištenje u krmnim smjesama bogatim neškrobnim polisaharidima (uglavnom arabinoksilani) npr. koje sadrže više od 20 % pšenice.
                        
                     
                           4.
                        
                        
                           Iz sigurnosnih razloga pri rukovanju koriste se zaštita za disanje, naočale i rukavice.
                        
                     
            
               19. listopada 2019.
            
         
               Pilići za tov
            
            
               8 000 BXU
            
         
               Pilenke uzgajane za nešenje
            
            
               8 000 BXU
            
         
               Purani za tov
            
            
               16 000 BXU
            
         
               Purani za rasplod
            
            
               16 000 BXU
            
         
      (1)  BXU je količina enzima koja oslobađa 1 nmol reducirajućih šećera kao ksilozu iz ksilana breze po sekundi pri pH 5,3 i 50 °C.
   
      (2)  Detalji o analitičkim metodama dostupni su na sljedećoj adresi Referentnog laboratorija Zajednice: www:irmm.jrc.be/crl-feed-additives.